पटना. पटना-मुगलसराय रेल खंड पर कारीसाथ स्टेशन के पास शनिवार की अहले सुबह नई दिल्ली-हावड़ा राजधानी एक्सप्रेस बेपटरी होने से बच गई। जैसे ही ट्रेन कारीसाथ स्टेशन से आगे निकली कंपलिंग टूटने से इंजन से जुड़ी दो बोगियां आगे निकल गई और बाकी की बोगियां पीछे छूट गईं। यह हादसा अहले सुबह 4.09 बजे हुई। हालांकि इस हादसे में किसी तरह को कोई नुकसान नहीं हुआ है।
लेकिन ट्रेन करीब एक घंटे तक कारीसाथ में ही रूकी रही। साथ ही पीछे आ रही आधा दर्जन से अधिक ट्रेनों को भी पीछे के स्टेशनों पर शंट कर दिया गया। बाद में ट्रेन में साथ चलने वाले कैरेज व वैगन विभाग के कर्मियों ने कड़ी मशक्कत के बाद टूटी कंपलिंग जोड़ी व अन्य तकनीकी गड़बड़ियों को ठीक किया। तब 5.05 बजे ट्रेन को रवाना किया गया। इसके बाद डाउन लाइन पर परिचालन शुरू हुआ। सबसे पहले नई दिल्ली- पटना राजधानी कारीसाथ से गुजरी।
सहम गए थे ट्रेन के यात्री
इस वाकए के दौरान ज्यादातर यात्री सो रहे थे, इसलिए उन्हें हादसे का अंदाजा नहीं हो सका। लेकिन जो यात्री जगे थे, उनके बीच अफरातफरी मच गई। ट्रेन में सफर कर रहे एक स्टॉफ के अनुसार जैसे ही इंजन से बोगियां अलग हुई। लगा ट्रेन पटरियों पर बिना ब्रेक के लहरा रही है। कई यात्री सहम गए। ट्रेन रूकने के बाद जब पता चला कि कंपलिंग टूटा है, तब यात्रियों ने राहत की सांस ली।
hin_Deva hin_Deva hin_Deva hin_Deva